Ядвіга Рубцова, жонка палітвязня Юрыя Рубцова, 3 чэрвеня наведала свайго мужа, які цяпер ўтрымліваецца ў СІЗА № 6 горада Баранавічы. Гэта першае спатканне спадарыні Ядвігі са сваім мужам пасля суда, які прызнаў Юрыя Рубцова вінаватым ва ўхіленні ад адбыцця пакарання ў выглядзе абмежавання волі (арт. 415 Крымінальнага кодэксу) і пакараў двумя гадамі калоніі агульнага рэжыму з улікам неадбытага тэрміну.